cyanic-selkie/wikianc huggingface dataset:
সহর্সা জেলা
জনপরিসংখ্যান
২০১১ সালের জনগণনা অনুসারে, সহরসা জেলার জনসংখ্যা ১,৮৯৭,১০২। এই জেলার জনসংখ্যা লেসোথো রাষ্ট্র বা মার্কিন যুক্তরাষ্ট্রের পশ্চিম ভার্জিনিয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২৪৭তম। সহরসা জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৫.৭৯%। সহরসা জেলার লিঙ্গানুপাতের হার প্রতি ১০০০ পুরুষে ৯০৬ জন মহিলা এবং সাক্ষরতার হার ৫৪.৫৭%।
দিউ
দিউ ভারতের দমন ও দিউ রাজ্যের দিউ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ০ মিটার (০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দিউ শহরের জনসংখ্যা হল ২১,৫৭৬ জন। এর মধ্যে পুরুষ ৪৬%, এবং নারী ৫৪%।
এখানে সাক্ষরতার হার ৭৫%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে দিউ এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ফুনাধু বিমানবন্দর
ফুনাধু বিমানবন্দর (আইএটিএ: এফএনডি) মালদ্বীপের শাভিয়ানি প্রবাল দ্বীপপুঞ্জের ফুনাধু দ্বীপে অবস্থিত একটি অভ্যন্তরীণ বিমানবন্দর। এটি শাভিয়ানি প্রবাল দ্বীপপুঞ্জের ফুনাধু মিলাধুম্মাদুলহু দ্বীপের পূর্ব প্রান্তে অবস্থিত এবং উত্তর মালদ্বীপের বৃহত্তম অধ্যুষিত দ্বীপগুলোর মধ্যে অন্যতম। ফুনাধু বিমানবন্দরে প্রথম পরীক্ষামূলক ফ্লাইট ২৪শে জানুয়ারি, ২০২০ তারিখে অবতরণ করে। দেশটির জাতীয় বিমান সংস্থা মালদ্বীপিয়ান (এয়ারলাইন) ৩রা ফেব্রুয়ারি, ২০২০ তারিখে শাভিয়ানির ফুনাধু দ্বীপে সরাসরি ফ্লাইট শুরু করে। পরিবহন ও বেসামরিক বিমান পরিবহন মন্ত্রণালয়ের মতে, ফুনাধু বিমানবন্দরে অভিযান শুরু হলে প্রতি সপ্তাহে তিনটি উড়ান অবতরণ করা হয়। ২০২০ সালের মার্চ মাস শেষ হলে নির্ধারিত ফ্লাইট দিনে তিনটি ফ্লাইটে উন্নীত হবে বলে আশা করা হচ্ছে।
ইতিহাস
ফুনাধু বিমানবন্দর ফুনাধু এবং পার্শ্ববর্তী দ্বীপপুঞ্জে বসবাসকারী মানুষের দীর্ঘ প্রতীক্ষিত স্বপ্ন ছিল। ২০১৭ সালের জুলাই মাসে স্থানীয় কাউন্সিল নির্বাচনের আগে ফুনাধুতে বিমানবন্দর প্রকল্পের জন্য ভূমি পুনরুদ্ধার শুরু হয়, কিন্তু পরে তা বন্ধ করে দেওয়া হয়। ছয় মাস পরে মালদ্বীপের পরিবহন এবং চুক্তিকারী কোম্পানির (এমটিসিসি) ট্রেইলিং সাকশন হোপার ড্রেজার, "মাহা জারাফ" ১৫ই জানুয়ারি ২০১৮ তারিখে ফুনাধুতে অবস্থান করে এবং দ্বীপের বিমানবন্দর উন্নয়ন প্রকল্পের জন্য ভূমি পুনরুদ্ধার শুরু করে। ফুনাধু বিমানবন্দরের জন্য ভূমি পুনরুদ্ধার প্রকল্প ২৭শে মার্চ ২০১৮ সালে সম্পন্ন হয়। অভ্যন্তরীণ বিমানবন্দর উন্নয়নের জন্য দ্বীপের উত্তর দিকের পশ্চিম থেকে ২১ হেক্টর জমি পুনরুদ্ধার করা হয়।
সুবিধা
ফুনাধু বিমানবন্দর সমুদ্রপৃষ্ঠ থেকে ৬ ফুট (২ মিটার) উচ্চতায় অবস্থিত। ফুনাধু বিমানবন্দরে একটি ১,২০০ মিটার দীর্ঘ এবং ৩০ মিটার চওড়া রানওয়ে আছে, সঙ্গে একটি ৯০ মিটার ট্যাক্সিওয়ে এবং একটি ১৫০ মিটার লম্বা ও ৫০ মিটার চওড়া অ্যাপ্রন, পৃষ্ঠঃ পিচ, ক্ষমতাঃ পিসিএন/১৫/এফ/বি/এক্স/টি রয়েছে।
বিমানবন্দরের টার্মিনাল ভবনে নির্মাণ কাজ সম্পন্ন হয়েছে, কিন্তু অগ্নি ভবন এবং অগ্নি পুকুরে এখনো কাজ চলছে।
দ্বীপের জীববৈচিত্র
২০১৮ সালে এমটিসিসি ফুনাধু বিমানবন্দরের রানওয়ে, অ্যাপ্রন এবং ট্যাক্সিওয়ে নির্মাণের জন্য চুক্তিবদ্ধ হয়। ফুনাধু একটি পরিবেশগত সংবেদনশীল এলাকা, এর যমজ দ্বীপ ফারুকোলহুর সাথে একটি প্রবালপ্রাচীর ভাগাভাগি করে, যার মধ্যে রয়েছে ম্যানগ্রোভ বনাঞ্চল। ফুনাধু দ্বীপে বিমানবন্দর স্থাপনের ফলে এর পরিবেশের উপর অনেক প্রভাব পড়ে; যার ফলে বনাঞ্চলের বাস্তুতন্ত্রের জন্য তা হুমকিস্বরূপ হতে পারে।
এয়ারলাইন্স এবং গন্তব্য
ফুনাধু বিমানবন্দরে এয়ারলাইন্স নির্ধারিত যাত্রী সেবা প্রদান করছেঃ
বেয়ারের পরীক্ষা
বেয়ারের পরীক্ষা হল জৈব রসায়নে অসম্পৃক্ততা, যেমন দ্বিবন্ধন বা ত্রিবন্ধন শনাক্তকরণের বহুল ব্যবহৃত পরীক্ষা। জার্মান জৈব রসায়নবিদ অ্যাডলফ ভন বেয়ারের নামাঙ্কিত এই বিক্রিয়া গুণগত বিশ্লেষণের একটি গুরুত্বপূর্ণ পরীক্ষা।
center|550px|বেয়ারের পরীক্ষা
বেয়ারের পরীক্ষার বিকারক হিসেবে শীতল ক্ষারীয় পটাশিয়াম পারম্যাঙ্গানেট দ্রবণ ব্যবহৃত হয়। এটি একটি শক্তিশালী জারক পদার্থ হিসেবে জারণ ঘটায়, সেই সাথে নিজে বিজারিত হয়। কোনো যৌগে দ্বিবন্ধন বা ত্রিবন্ধন (-C=C- or -C≡C-) উপস্থিত থাকলে তা দ্রবণের বর্ণ গোলাপি থেকে বর্ণহীন করে দেয়। এটি একটি ইলেকট্রনাকর্ষী যুত বিক্রিয়া। অ্যালডিহাইডসমূহ এবং ফরমিক এসিড (ফরমিক এসিডের এস্টারও) এই বিক্রিয়ায় অনুরূপ ফলাফল প্রদর্শন করে।
frame|পটাশিয়াম পারম্যাঙ্গানেটের সাথে দ্বিবন্ধন বা ত্রিবন্ধনের বিক্রিয়ায় বাদামী বর্ণের কঠিন [[ম্যাঙ্গানিজ(IV) অক্সাইড অধঃক্ষিপ্ত হচ্ছে।]]
মেট্রোনিডাজল
মেট্রোনিডাজল (MNZ), বাজারে ফ্লাগয়ল ও আরও অন্যান্য নামে পাওয়া যায়। মেট্রোনিডাজল একটি অ্যান্টিবায়োটিক এবং অ্যান্টিপ্রটোজোয়াল জাতীয় ঔষধী। এটি বিশ্বের সর্বত্র পাওয়া যায়।
পার্শ্বপ্রতিক্রিয়া ও সাবধানতা
এটি একটি এন্টিএ্যামিবিক ঔষুধ। কোন ভাবেই এটি খাবার যে নিয়ম তার ব্যতিক্রম করা যাবে না । যে কয়দিন যে ভাবে খেতে বলা হয়েছে সে কয়দিন সে ভাবেই খেতে হবে।
গর্ভাবস্থায় এই মেডিসিনটি একদম নেওয়া চলবে না।
পরিচিতিমুলক নাম
ভারতে, এটি মেট্রোজিল এবং ফ্ল্যাগাইল ব্র্যান্ড নামে বিক্রি হয়। বাংলাদেশে, এটি এ্যামোডিস, অ্যামোট্রেক্স, ডিরোজিল, ফিলমেট, ফ্লাগাল, ফ্ল্যামিড, মেট্রা, মেট্রোডল, মেট্রিল ইত্যাদি হিসাবে পাওয়া যায়।
মন্তব্য
ঔষুধ খাবার কারণে খাবারের স্বাভাবিক স্বাদ বদলে যেতে পারে এটাকে মেটালিক টেষ্ট বলে। ঔষুধ খাওয়া শেষ হয়ে গেলে কয়েকদিনের মধ্যে আবার তা ঠিক হয়ে যায়।
কার্ডিনিয়া পার্ক (স্টেডিয়াম)
ক্রিকেট
এই মাঠের কর্তৃপক্ষকে ২০২২ টি২০ বিশ্বকাপের প্রথম পর্বের গ্রুপ এ-র খেলাগুলো আয়োজনের দায়িত্ব দেওয়া হয়েছে।
মাত্রা
উৎস
জেলফা
জেলফা (الجلفة) আলজেরিয়ার জেলফা প্রদেশের রাজধানী এবং প্রাচীন শহরের স্থান ও সাবেক বিশপীয় এলাকা ফাল্লাবা। যেটি একটি লাতিন ক্যাথলিক নাম সর্বস্ব চার্চ হিসেবে রয়ে যায়। ২০০৮ সালের শুমারী অনুযায়ী এর জনসংখ্যা ৩৩৯,২৪৮ জন। এ শহরটি এন১ জংশনের পাশে এবং এন৪৬ সড়কের পাশে অবস্থিত।
ভূগোল
উত্তর-মধ্য আলজেরিয়ার ওউলদ নায়েল রেঞ্জে বুসাদা ও লাঘুত শহরের মধ্যে ৩,৭৩৪ ফুট (১,১৩৮ মিটার) উচ্চতায় অবস্থিত। এটি উত্তরের শুষ্ক, স্টেপি- লাইক হাউটস প্লেইনস (উচ্চ মালভূমি) এর মধ্যে একটি অন্তর্বর্তী অঞ্চলে অবস্থিত, যা চট (অন্তর্বর্তী লবণ হ্রদ) এবং দক্ষিণে সাহারা দ্বারা চিহ্নিত। শহরটি ১৮৫২ সালে একটি জ্যামিতিক পরিকল্পনার উপর ফরাসি সামরিক পোস্ট হিসেবে প্রতিষ্ঠিত হয়। এটি আধা-যাযাবর ওউলদ নায়েল কনফেডারেশনের জন্য একটি গুরুত্বপূর্ণ গবাদি পশু বাজার কেন্দ্র হিসেবে কাজ করে। জেলফা ১২,০০০ মাইল দীর্ঘ আফ্রিকা ট্রেইলে রয়েছে।
পার্শ্ববর্তী অঞ্চলটি শতাব্দীর পর শতাব্দী ধরে ওউলেদ নায়েল জনগণের সভাস্থল, যারা কালো-লাল ডোরাকাটা তাঁবুতে বাস করে এবং নিজেদের ইসলামী নবী মুহাম্মদের গোত্রের দাবি করে।
ইতিহাস
৭০০০ থেকে ৫০০০ খ্রিস্টপূর্বাব্দ পর্যন্ত নিওলিথিক পাথরের খোদাইয়ের প্রাচুর্যের জন্য এলাকাটি উল্লেখযোগ্য। জেলফা শহরের উত্তরের রোচার ডি সেল (ইংরেজি: লবণ পাথর) নামে একটি আরোপিত দৈহিক বৈশিষ্ট্য রয়েছে যা বৃষ্টির কারণে পাথুরে লবণ এবং মার্ল ক্ষয়ের ফলে ঘটে। শহরের পশ্চিমে মেগালিথিক সমাধিস্থম্ভের কাঠামো পাওয়া যায়।
রোমান সাম্রাজ্যের সময় ফালাবা নামে একটি রোমান শহর জেলফা নামক স্থানে নির্মিত হয়। সেই শহরটি লেট অ্যান্টিকুইটি যুগ পর্যন্ত স্থায়ী ছিল।
একাদশ শতাব্দীতে ফাতিমিরা বানু হিলালকে জিরিডদের বিরুদ্ধে ত্রিপলিতানিয়া, তিউনিশিয়া ও কনস্ট্যান্টাইন এলাকায় পাঠায়।
ফিলিপ পেটিনের আমলে, জেলফায় একটি কনসেনট্রেশন ক্যাম্প স্থাপন করা হয়।
নিওলিথিক যুগের জেলফা অঞ্চলের ওউলেদ নেইল রেঞ্জের পাথুরে চিত্রকর্ম ১৯১৪ সাল স্বীকৃত হয়ে আসছে। প্রাগৈতিহাসিক গুহা অঙ্কন ও পেট্রাগ্লিফস এর অন্তর্ভুক্ত।
যাজকীয় ইতিহাস
ভান্ডাল রাজ্য ও রোমান সাম্রাজ্যের সময় শহরটি একটি প্রাচীন বিশপের এলাকা ছিল। নুমিদিয়ার সাবেক রোমান প্রদেশের বিশপীয় এলাকা হিসেবে এ শহরটি যথেষ্ট গুরুত্বপূর্ণ ছিল। যেটি কার্থাজে তার মেট্রোপলিটন আর্চবিশপের অনেক সুফ্রাগান বিশপদের একটক হয়ে ওঠে।
ধারণা করা হয়, সম্ভবত খ্রিস্টান ধর্ম কনস্ট্যান্টাইন দ্য গ্রেট শাসনের পর পরই এই শহরে আসে, কারণ রোমানদের অধীনে বিশপীয় এলাকার কোন দলিল পাওয়া যায় নি। এই আফ্রিকান বিশপীয় এলাকার একমাত্র পরিচিত বিশপ ও ক্যাথলিক বিশপ সালোর কথা ৪৮৪ সালে উল্লেখ পাওয়া যায়। নুমিদিয়ার অন্যান্য বিশপীয় এলাকার তুলনায় এটি হয়েছিল অনেক দেরিতে। বিশপ সালো ৪৮৪ সালে কার্থাজে জড়ো হওয়া সিনোডে অংশ নেন এবং এরিয়ান শাসক, ভ্যানডাল রাজ্যের হুনারিক সিনোড কর্তৃক সালোকে (সম্ভবত) ভান্ডাল নিয়ন্ত্রিত সিসিলিতে নির্বাসিত করা হয়।
রোমান আফ্রিকার অধিকাংশ বিশপের মত, মাঘরেবের মুসলিম বিজয়ের পর যাজকীয় কর্তৃত্ব ফিকে হয়ে যায়।
জলবায়ু
জেলফা একটি আধা-শুষ্ক জলবায়ু (কোপেন জলবায়ু শ্রেণীবিভাগ BSk) অঞ্চল, এখানে গ্রীষ্মের তুলনায় শীতকালে বেশি বৃষ্টিপাত হয়ে থাকে। শীতকালে তুষারপাতও অস্বাভাবিক নয়।
বাবুছড়া ইউনিয়ন
বাবুছড়া বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।
অবস্থান ও সীমানা
দীঘিনালা উপজেলার উত্তরাংশ জুড়ে বাবুছড়া ইউনিয়নের অবস্থান। এ ইউনিয়নের পূর্বে রাঙ্গামাটি জেলার বাঘাইছড়ি উপজেলার সাজেক ইউনিয়ন; দক্ষিণে দীঘিনালা ইউনিয়ন ও বোয়ালখালী ইউনিয়ন; পশ্চিমে পানছড়ি উপজেলার লতিবান ইউনিয়ন, পানছড়ি ইউনিয়ন ও ভারতের ত্রিপুরা প্রদেশ এবং উত্তরে ভারতের ত্রিপুরা প্রদেশ অবস্থিত।
প্রশাসনিক কাঠামো
বাবুছড়া ইউনিয়ন দীঘিনালা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
হাট-বাজার
বাবুছড়া ইউনিয়নের প্রধান হাট-বাজার হল বাবুছড়া বাজার।
দুর শাররুকিন
দুর-শারুকিন ("সারগনের দুর্গ"; আরবি: دور شروكين), বর্তমান খোরসাবাদ, আসিরীয়ার দ্বিতীয় সারগনের সময়ে আসিরিয়ার রাজধানী ছিল। মোসুলের ১৫ কিমি উত্তর-পূর্বে মহান শহরটি পুরোপুরি ৭০৬ খ্রিস্টপূর্বে নির্মিত হয়েছিল। যুদ্ধে সারগনের অপ্রত্যাশিত মৃত্যুর পরে রাজধানীটি ২০ কিলোমিটার দক্ষিণে নিনওয়াতে স্থানান্তরিত হয়।
ইতিহাস
দুর শাররুকিন, (আক্কাদিয়ান: "সারগনের দুর্গ") আধুনিক খোরসাবাদ, ইরাকের নিনওয়া-র উত্তর-পূর্বে অবস্থিত প্রাচীন আসিরিয়ান শহর। আসিরিয়ার দ্বিতীয় রাজা সরগন দ্বিতীয় (৭২১-৭০৫ পর্যন্ত রাজত্ব করেছিলেন) দ্বারা খ্রিস্টপূর্ব ৭১৭ এবং ৭০৭ সালের মধ্যে নির্মিত, দুর শারুকিন সতর্কতার সাথে শহর পরিকল্পনাটি প্রদর্শন করে। শহরটি প্রায় এক বর্গমাইল (২.৫৯ বর্গকিলোমিটার) জায়গায় অবস্থিত; এর বাইরের দেয়ালটি সাতটি দুর্গের দরজা দিয়ে বন্ধ। একটি অভ্যন্তরীণ প্রাচীর নবুর কাছে একটি মন্দির (গাছের দেবতা এবং লেখার শিল্পের পৃষ্ঠপোষক), রাজবাড়ী এবং গুরুত্বপূর্ণ আধিকারিকদের বিস্তৃত আবাসকে ঘিরে রেখেছে। শহরটি শেষ হওয়ার পরপরই, সরগন যুদ্ধে নিহত হয়েছিল এবং দুর শাররুকিন দ্রুত নির্জন হয়ে পড়েছিল।
জ্যাক গ্যালাগার (কুস্তিগীর)
অলিভার ক্লাফি (জন্ম: জানুয়ারী ৭, ১৯৯০) হলেন একজন ব্রিটিশ পেশাদার কুস্তিগীর এবং সাবেক মিশ্র মার্শাল আর্টস শিল্পী। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের ক্রুজারওয়েট বিভাগে জ্যাক গ্যালাগার নামে কুস্তি করেন। ফিউচারশক এবং গ্র্যান্ড প্রো রেসলিংয়ে তিনি এফসিডাব্লিউ চ্যাম্পিয়নশিপ এবং জিপিডাব্লিউ ব্রিটিশ চ্যাম্পিয়নশিপ জয়লাভ করেছেন। একই সাথে তিনি একজন মার্জিত ট্যাগ টিম প্রতিযোগী। তিনি এলেক্স সায়নাইডের সাথে লিথাল ডোজ নামে ফিউচারশক ট্যাগ টিম চ্যাম্পিয়নশিপ জয়লাভ করেছেন। তার তীক্ষ্ণবুদ্ধিসম্পন্ন ব্যক্তিত্ব তাকে তার একক ক্যারিয়ারে অনেক সুযোগ সৃষ্টি করে দিয়েছে এবং একই সাথে এটি তাকে পূর্বে এবং বর্তমানে অনেক রেসলিং ভক্ত জুগিয়েছে। অনলাইনে তার ভক্তরা তাকে "এ ব্রেথ অফ ফ্রেশ এয়ার" এবং "এ মাচ-নিডেড শট ইন দ্য আর্ম ফোর ডাব্লিউডাব্লিউই" নামে ডাকে।
শ্রীনিবাস কৃষ্ণণ
পদ্মভূষণ আচার্য কারিয়ামানিক্যম শ্রীনিবাস কৃষ্ণণ (কে এস কৃষ্ণণ নামেই বেশি পরিচিত), ফেলো অব দ্য রয়েল সোসাইটি একজন ভারতীয় পদার্থবিজ্ঞানী। তিনি রমন ইফেক্টের অন্যতম আবিষ্কারক।
শৈশব ও শিক্ষাজীবন
কৃষ্ণণ ১৮৯৮ সালের ৪ ডিসেম্বর তামিলনাড়ু রাজ্যের তিরুনেলভেলি জেলার ওয়াটরাপ গ্রামে জন্মগ্রহণ করেন। গ্রামের স্কুলেই প্রাতিষ্ঠানিক লেখাপড়া শুরু হলো কৃষ্ণণের। তারপর পাশের শ্রীভিলিপুত্তুর গ্রামের হিন্দু হাইস্কুল। সেখানে নবম শ্রেণীতে পড়ার সময় বিজ্ঞানের প্রতি সত্যিকারের ভালোবাসা জন্মায় কৃষ্ণণের। কৃষ্ণণ তখন থেকেই বিজ্ঞানের প্রতি আগ্রহী হয়ে ওঠে। দশম শ্রেণীতে ওঠার পর পদার্থবিজ্ঞানের শিক্ষক যখন আর্কিমেডিসের নীতির ওপর একটি রচনা লিখতে দিলেন কৃষ্ণণ শুধু রচনা লিখেই ক্ষান্ত হলো না – আর্কিমেডিসের নীতি কাজে লাগিয়ে কঠিন পদার্থের ঘনত্ব নির্ণয় করার জন্য একটি যন্ত্রও তৈরি করে ফেললো। কিছুদিন পরে অবশ্য সে জানতে পারলো যে তার তৈরি যন্ত্রটি নতুন কিছু নয় – অনেকদিন আগে থেকেই তা ‘নিকোলাস হাইড্রোমিটার’ নামে প্রচলিত। হিন্দু স্কুল থেকে মাধ্যমিক পাশ করে মাদুরার আমেরিকান কলেজ থেকে উচ্চমাধ্যমিক পাশ করলেন কৃষ্ণণ। তারপর ভর্তি হলেন মাদ্রাজ ক্রিশ্চিয়ান কলেজে। ভৌত বিজ্ঞানে বিএ পাশ করলেন। ১৯২৭ এর এপ্রিলে মাদ্রাজ বিশ্ববিদ্যালয়ে এম-এসসি ডিগ্রির জন্য দরখাস্ত করলেন কৃষ্ণণ। ১৯২৩ সাল থেকে যেসব গবেষণা কাজ করেছেন সেগুলোর ভিত্তিতে রিসার্চ মাস্টার্স ডিগ্রি দেয়ার জন্য আবেদনপত্রে সুপারিশ করেন স্যার সি ভি রামন। রামনের সুপারিশ ও কৃষ্ণণের গবেষণাপত্রের ভিত্তিতে ১৯২৭ সালে মাদ্রাজ বিশ্ববিদ্যালয়ের এমএসসি ডিগ্রি লাভ করেন কৃষ্ণণ। মাদ্রাজ বিশ্ববিদ্যালয় কৃষ্ণণের গবেষণা-পত্রের ওপর ভিত্তি করে কৃষ্ণণকে ডিএসসি ডিগ্রি প্রদান করে ১৯৩৩ সালে।
ইন্ডিয়ান এসোসিয়েশান ফর দি কাল্টিভেশান অব সায়েন্স
ইন্ডিয়ান এসোসিয়েশান ফর দি কাল্টিভেশান অব সায়েন্স-এ গবেষণা সহকারী হিসেবে প্রথমবার এসেছিলেন কৃষ্ণণ ১৯২৩ সালে। দশ বছর পর এখন সেখানে প্রথম ‘মহেন্দ্রলাল সরকার অধ্যাপক’ হিসেবে ফিরে এসে নতুন উৎসাহে গবেষণা শুরু করলেন কৃষ্ণণ। বিভিন্ন যৌগলবণ ও লোহার চৌম্বকধর্ম নিয়ে ব্যাপক পরীক্ষা চালান কৃষ্ণণ। পর্যায় সারণীতে লোহার সাথে আরো যেসব মৌল আছে সবগুলোর চৌম্বরকধর্ম পরীক্ষা করে দেখা হলো। পর্যায় সারণীর রেয়ার আর্থ ইলেমেন্টগুলো পরীক্ষা করে দেখা হলো। যেসব কৃস্টালের খুবই সামান্য পরিমাণ চৌম্বকধর্ম আছে কৃষ্ণণ সেগুলো পরিমাপ করার পদ্ধতি বের করে ফেললেন। কৃস্টালের চৌম্বকক্ষেত্রের তত্ত্বীয় ফলাফলের সাথে মেলানো হলো। দেখা গেলো ভন ভেলক, পেনির তত্ত্বীয় ব্যাখ্যার সাথে মিলে যাচ্ছে। চৌম্বকধর্ম সম্পর্কিত পেপারগুলো প্রকাশিত হলো রয়েল সোসাইটি থেকে। গ্রাফাইট কৃস্টালের ওপর গবেষণাপত্র প্রকাশিত হয় 'প্রসিডিংস অব রয়েল সোসাইটি'তে। কৃষ্ণণ প্রমাণ করলেন গ্রাফাইটের ডায়াম্যাগনেটিজম এর মান খুব বেশি। রয়েল সোসাইটির জার্নালে কৃষ্ণণের অনেকগুলো গবেষণা-পত্র প্রকাশিত হয় এসময়। ১৯৩৩ সাল থেকে ১৯৩৭ সালের মধ্যে চৌত্রিশটি গবেষণাপত্র প্রকাশিত হয় কৃষ্ণণের। কৃস্টাল ফিজিক্সে কৃষ্ণণের নাম উচ্চারিত হতে থাকে প্রায় নিয়মিত। কেমব্রিজ বিশ্ববিদ্যালয়ের ক্যাভেন্ডিস ল্যাবে বক্তৃতা দেয়ার জন্য আমন্ত্রিত হন কৃষ্ণণ। লর্ড রাদারফোর্ড নিজে চিঠি লিখে আমন্ত্রণ জানান কৃষ্ণণকে।
ঢাকা বিশ্ববিদ্যালয়য়
১৯২৮ সালের সেপ্টেম্বর মাসে ঢাকা বিশ্ববিদ্যালয়ের পদার্থবিজ্ঞান বিভাগের রিডার পদের জন্য দরখাস্ত করলেন। তার দরখাস্তের সাথে সুপারিশপত্র লিখে দিয়েছিলেন প্রফেসর সি ভি রামন, দেবেন্দ্র মোহন বসু, শিশিরকুমার মিত্র প্রমুখ। নভেম্বর মাসে ঢাকা বিশ্ববিদ্যালয়ে কৃষ্ণণের ইন্টারভিউ হলো। ১৯২৮ সালের ৭ ডিসেম্বর ঢাকা বিশ্ববিদ্যালয়ে যোগ দিলেন কৃষ্ণণ। কৃষ্ণণ যোগ দিয়েই কাজ শুরু করলেন কৃস্টালের চৌম্বকধর্ম বিষয়ে। ডায়াম্যাগনেটিক ও প্যারাম্যাগনেটিক কৃস্টালের ভৌতধর্মের পার্থক্য নির্ণয়ের চেষ্টা করলেন কৃষ্ণণ। যেসব কৃস্টালের বিভিন্ন তলের ভৌতধর্মের মধ্যে পার্থক্য থাকে তাদের বলা হয় এন্‌-আইসোট্রপিক কৃস্টাল। এসব কৃস্টালের একাধিক প্রতিসরাঙ্ক থাকতে পারে। কিন্তু ঠিক কী কারণে প্রতিসরাঙ্কের তারতম্য ঘটছে তা জানা ছিল না কারো। কৃষ্ণণ কতকগুলো সহজ পরীক্ষা-পদ্ধতি বের করলেন ঢাকা বিশ্ববিদ্যালয়ের অতি সাধারণ গবেষণাগারে বসে। ১৯২৮ থেকে ১৯৩৩ – এই পাঁচ বছরে কৃস্টালের গঠন সম্পর্কিত যুগান্তকারী সব কাজ করেছেন তিনি এখানে। কৃষ্ণণের বিশটি গবেষণা-পত্র প্রকাশিত হয় এই পাঁচ বছরে।
এলাহাবাদ বিশ্ববিদ্যালয়
১৯৪২ সালে এলাহাবাদ বিশ্ববিদ্যালয়ে যোগ দেন প্রফেসর কৃষ্ণণ। গবেষণার পাশাপাশি ক্লাসে পাঠদান কীভাবে আরো আকর্ষণীয় করা যায় সে ব্যাপারে কাজ করেন কৃষ্ণণ। আলোর চিরায়ত বিক্ষেপণ তত্ত্বের বিভিন্ন সমস্যা, এক্স-রে ও ইলেকট্রন এবং কোয়ান্টাম তত্ত্ব, ওয়েভ মেকানিক্স ও স্ট্যাটিস্টিক্যাল থার্মোডায়নামিক্সের অনেক মৌলিক সমস্যার সমাধান করেন তিনি। সহকর্মী এ বি ভাটিয়া’র সহযোগিতায় তিনি বিশুদ্ধ ও সংকর ধাতুর বৈদ্যুতিক পরিবাহিতার তত্ত্বীয় অনুসন্ধান চালান। তাদের গবেষণায় দেখা যায় ইলেকট্রনের বিক্ষেপণ তত্ত্ব আইনস্টাইন ও স্মোলুকৌস্কির তাপমাত্রার তারতম্যের তত্ত্বের ক্ষেত্রেও প্রযোজ্য। দ্বিতীয় বিশ্বযুদ্ধ শুরু হয়ে যাবার কারণে ১৯৪২ থেকে ১৯৪৮ পর্যন্ত সময়ে মাত্র তিনটি গবেষণাপত্র প্রকাশিত হয় কৃষ্ণণের।
ন্যাশনাল ফিজিকাল ল্যাবোরেটরি
১৯৪৭ সালে ভারতের স্বাধীনতার পর দিল্লিতে নব প্রতিষ্ঠিত ন্যাশনাল ফিজিকাল ল্যাবোরেটরির পরিচালকের দায়িত্ব দেয়া হয় স্যার কৃষ্ণণকে। মৃত্যুর আগ পর্যন্ত তিনি এ দায়িত্ব পালন করেন। বিজ্ঞানী ও অধ্যাপক কৃষ্ণণ জাতীয় পর্যায়ের প্রশাসনিক পদে এসে কিছুটা অপ্রস্তুত হয়ে পড়লেও বৈজ্ঞানিক ভাবেই সামাল দেয়ার চেষ্টা করলেন সমস্ত রাজনৈতিক ও আমলাতান্ত্রিক জটিলতা। ১৯৪৮ সাল থেকে ১৯৬১ সালে মৃত্যুর আগ পর্যন্ত তিনি এটমিক এনার্জি কমিশনের সদস্য ছিলেন। ১৯৪৯ সালে ইন্ডিয়ান সায়েন্স কংগ্রেসের প্রেসিডেন্ট নির্বাচিত হন। বোর্ড অব রিসার্চ ইন নিউক্লিয়ার সায়েন্সের চেয়ারম্যানের দায়িত্বও পালন করেন এসময় । কিন্তু এত প্রশাসনিক ব্যস্ততার মাঝেও গবেষণার কাজ থেমে থাকেনি স্যার কৃষ্ণণের। আলোকের ব্যাতিচার, ইলেকট্রন-চাপ ও বিদ্যুৎ পরিবাহীতে তাপের বিস্তার নিয়ে কাজ করেছেন কৃষ্ণণ। সবচেয়ে বেশি কাজ করেছেন থার্মিওনিক্স নিয়ে(থার্মিওনিক্স হলো উত্তপ্ত বস্তু থেকে যে ইলেকট্রন নির্গত হয় তাদের কার্যকলাপ পর্যবেক্ষণ করে ইলেকট্রনগুলোকে নিয়ন্ত্রণ করার কাজ) । সহকর্মী ডক্টর জৈনের সহযোগিতায় ইলেকট্রনের সেচুরেশান প্রেসার নির্ণয়ের একটি নতুন পদ্ধতি আবিষ্কার করেন কৃষ্ণণ। সহকর্মী ডক্টর সুন্দরমের সহযোগিতায় উত্তপ্ত নলের মধ্যে তাপমাত্রার বণ্টন নীতির তত্ত্বীয় ভিত্তি স্থাপন করেন কৃষ্ণণ। ১৯৪৮ থেকে ১৯৬১ সালের মধ্যে চল্লিশটি গবেষণাপত্র প্রকাশিত হয় স্যার কৃষ্ণণের। ১৯৫৫ সালে আমেরিকান ন্যাশনাল একাডেমি অব সায়েন্সের বার্ষিক ডিনারে অতিথি বক্তা হিসেবে আমন্ত্রণ জানানো হয় স্যার কৃষ্ণণকে। এ এক বিরল সম্মান। এর আগে যাঁরা এ অনুষ্ঠানে বক্তৃতা দেয়ার জন্য আমন্ত্রিত হয়েছেন তাদের সবাই ছিলেন রয়েল সোসাইটির প্রেসিডেন্ট অথবা একাডেমি অব সায়েন্সের প্রেসিডেন্ট। কৃষ্ণণই ছিলেন প্রথম ব্যক্তি যিনি শুধুমাত্র ব্যক্তিগত যোগ্যতায় এ সম্মান পেলেন।
কৃষ্ণণের ডায়েরি
কৃষ্ণণের জীবদ্দশায় কৃষ্ণণের ডায়েরি অপ্রকাশিত ছিল। ১৯৫৩ সালে প্রফেসর রামসেশানের সাথে কথোপকথনের সময় কৃষ্ণণ তার ডায়েরির কথা উল্লেখ করেছিলেন । ১৯৬১ সালে কৃষ্ণণের মৃত্যুর পর তার বড় ছেলে শ্রীনিবাসনের কাছ থেকে ডায়েরিটি নিয়ে যান কে আর রামনাথন। ১৯৭০ সালের পর থেকে রামন-ইফেক্ট আবিষ্কার সংক্রান্ত বিভিন্ন লেখায় এই ডায়েরির অংশবিশেষ প্রকাশিত হতে থাকে কৃষ্ণণের পরিবারের অনুমতি ছাড়াই। কৃষ্ণণের ডায়েরি প্রথম সম্পূর্ণ প্রকাশিত হয় ২০০০ সালে রয়েল সোসাইটির জার্নালে । ডায়েরিটি খুব একটা বড় নয়; ৫ ফেব্রুয়ারি ১৯২৮ থেকে ২৮ ফেব্রুয়ারি ১৯২৮ পর্যন্ত মাত্র কয়েকদিনের দিনলিপি পাওয়া যায় তাতে। রামন-এফেক্ট আবিষ্কারের দিনগুলোর প্রত্যক্ষ বিবরণ আছে এতে।
সামারফেল্ডের সাথে সাক্ষাৎ
১৯২৮ সালের অক্টোবর মাস। কলকাতায় এসেছেন বিশ্ববিখ্যাত পদার্থবিজ্ঞানী আর্নল্ড সামারফেল্ড। পরপর পাঁচটি বক্তৃতা দিলেন তিনি ওয়েভ মেকানিক্সের সাম্প্রতিক অগ্রগতির ওপর। কৃষ্ণণ সবগুলো বক্তৃতা শুনলেন। নিজের মত করে নোট নিলেন। পরে কলকাতা বিশ্ববিদ্যালয় থেকে প্রকাশিত হবার মত করে একটা পান্ডুলিপি তৈরি করে সামারফেল্ডকে দিলেন। সামারফেল্ড পান্ডুলিপি পড়ে অবাক হয়ে গেলেন। তার মনে হলো তিনি নিজে লিখলেও এর চেয়ে ভালো লিখতে পারতেন না। সামারফেল্ড কৃষ্ণণকে বইটির সহ-লেখক হবার জন্য অনুরোধ করলেন। কিন্তু কৃষ্ণণ বিনীত ভাবে প্রত্যাখান করলেন সামারফেল্ডকে। ‘লেকচার্‌স অন ওয়েভ মেকানিক্স’ এর ভূমিকায় আর্নল্ড সামারফেল্ড কৃষ্ণণের অবদানের কথা স্বীকার করে অকুণ্ঠ ধন্যবাদ জানিয়েছেন কৃষ্ণণকে।
নোবেল পুরস্কার ও কৃষ্ণণ
১৯৩০ সালে রামন পদার্থবিজ্ঞানে নোবেল পুরস্কার পাওয়ার পর পৃথিবীবিখ্যাত হয়ে ওঠেন। নোবেল বক্তৃতায় রামন স্বীকার করেছেন কৃষ্ণণের অবদানের কথা। ১৯৩২ সালে অন্ধ্র ইউনিভার্সিটিতে প্রফেসরের পদে কৃষ্ণণকে নিয়োগ করার জন্য সুপারিশ করে চিঠি লিখেছিলেন রামন। সেখানে তিনি লিখেছেন “১৯২১ সাল থেকে শুরু করে ১৯২৮ সাল পর্যন্ত যে কাজ হয়েছে তার ওপর ভিত্তি না করে শুধুমাত্র ১৯২৮ সালের কাজের ওপর ভিত্তি করে নোবেল পুরস্কার দেয়া হলে কৃষ্ণণও নোবেল পুরস্কারের অংশীদার হতেন”।
রয়েল সোসাইটির ফেলোশিপ
১৯৪০ সালে রয়েল সোসাইটির ফেলোশিপ পান অধ্যাপক কৃষ্ণণ।
নাইট উপাধি প্রাপ্তি
১৯৪৬ সালে কৃষ্ণণকে নাইটহুড প্রদান করে ‘স্যার’ উপাধি দেয় ব্রিটিশ সরকার।
গবেষণাপত্র
বিজ্ঞানী স্যার কৃষ্ণণের প্রকাশিত ১৩৫টি গবেষণাপত্রের মধ্যে ৫০টি পেপার স্পেক্ট্রোস্কোপি সম্পর্কিত, ৬০টি পেপার ম্যাগনেটিজম, ২৩টি থার্মিওনিক্স, ২টি জনপ্রিয় লেখা ।
সম্মাননা
এক্স-রে কৃস্টালোগ্রাফির জন্য ১৯১৫ সালে পদার্থবিজ্ঞানে নোবেল বিজয়ী বিজ্ঞানী স্যার উইলিয়াম ব্র্যাগ কৃষ্ণণকে আমন্ত্রণ জানান লন্ডনের রয়েল ইনস্টিটিউটে। ১৯৩৭ সালে বেলজিয়ামের লিজ (Liege) ইউনিভার্সিটি মেডেল প্রদান করা হয় কৃষ্ণণকে। ১৯৪১ সালে কৃষ্ণ রাজেন্দ্র জুবিলি গোল্ড মেডেল পান প্রফেসর কৃষ্ণণ। জাতীয় পর্যায়ে ১৯৫৪ সালে পদ্মভূষণ উপাধিতে সম্মানিত হন স্যার কৃষ্ণণ। ১৯৬১ সালে ভারতের সর্বোচ্চ বিজ্ঞান পুরস্কার ভাটনগর পুরস্কার পান। ১৯৬১ সালে ভারতের জাতীয় অধ্যাপক পদে নিয়োগ দিয়ে সম্মানিত করা হয় স্যার কৃষ্ণণকে।
ধর্মবিশ্বাস
বিজ্ঞান আর বিনয় পাশাপাশি ছিল কৃষ্ণণের জীবনে। যত বেশি সাফল্য পেয়েছেন তত বেশি বিনয়ী হয়ে উঠেছেন কৃষ্ণণ। ভারতীয় সাংস্কৃতিক ও ধর্মীয় প্রভাব কৃষ্ণণের জীবনে গভীরভাবে ছিল। তিনি ধর্মপরায়ণ ছিলেন এবং বিশ্বাস করতেন যে বিজ্ঞান একাকী অনেক কিছুরই সমাধান দিতে পারে না। বিজ্ঞানের সাথে সামাজিক সাংস্কৃতিক ও ধর্মীয় দর্শনেরও দরকার হয়।
পারিবারিক জীবন
কৃষ্ণণ দুই পুত্র ও চার কন্যার জনক।
মৃত্যু
১৯৬১ সালে জুন মাসের ১৩ তারিখ বড় ধরনের হার্ট অ্যাটাকে মারা যান স্যার কৃষ্ণণ।
গ্যারি ব্যালেন্স
গ্যারি সিমন ব্যালেন্স (জন্ম: ২২ নভেম্বর ১৯৮৯ হারারে, জিম্বাবুয়ে) হলেন একজন জিম্বাবুয়ান বংশোদ্ভূত প্রথম শ্রেণীর ইংরেজ ক্রিকেটার। বর্তমানে তিনি ইংল্যান্ড ক্রিকেট দলের টেস্ট ও একদিনের আন্তর্জাতিকের অন্যতম সদস্য। বা-হাতি ব্যাটসম্যান এবং লেগব্রেক বোলার হিসেবে ইয়র্কশায়ার কাউন্টি ক্রিকেট ক্লাবের হয়েও খেলছেন তিনি।
খেলোয়াড়ী জীবন
ব্যালেন্স প্রথম ২০০৬ সালের দ্বিতীয় একাদশ চ্যাম্পিয়নশিপ খেলেন। এছাড়াও ২০০৬ সালের অনুর্দ্দ-১৯ বিশ্বকাপে জিম্বাবুয়ের দলের হয়ে পাঁচটি ম্যাচ খেলেন, যেখানে তার দল ৬ষ্ঠ স্থানে খেলা সমাপ্ত করে। দলের সর্বশেষ ম্যাচে তিনি একটি অর্ধ-শতক করেন।
মুনাব্বিহ ইবনে কামিল
তার দুই সন্তান, ওয়াহাব ইবন মুনাব্বিহ ও হাম্মাম ইবন মুনাব্বিহ।
থাইল্যান্ড উপসাগর
ভূগোল
উপসাগরটি তুলনামূলকভাবে অগভীর: এর গড় গভীরতা ৫৮ মিটার (১৯০ ফুট) এবং সর্বোচ্চ গভীরতা মাত্র ৮৫ মিটার (২৭৯ ফুট)। এটি জলের বিনিময়কে ধীর করে তোলে এবং নদী থেকে শক্তিশালী জল প্রবাহ উপসাগরের জলের লবণাক্ততা (৩.০৫-৩.২৫ শতাংশ) হ্রাস করে এবং পলির অবক্ষেপ বৃদ্ধি করে।
সমুদ্রতলের ভূপ্রকৃতি
উপসাগরটির সমুদ্রতলদেশে দীর্ঘায়ত ঢিবি এবং ঢালের অববাহিকার অক্ষের সমান্তরাল শৈলশ্রেণী উপস্থিতিতে লক্ষ্য করা যায়। ৫০ মিটারেরও বেশি জলের গভীরে উপসাগরের মধ্যে বিস্তৃত এই ভূমিরূপটি হাজার হাজার বর্গ কিলোমিটার এলাকা জুড়ে বিস্তৃত।
ভ্রমণব্যবস্থা
উপসাগরের প্রবাল প্রাচীরগুলো ডাইভার্সদের আকর্ষণ করে। জলের গ্রীষ্মমন্ডলীয় উষ্ণতা অনেক পর্যটকদের আকর্ষণ করে। থাইল্যান্ড উপসাগরীয় অঞ্চলে সবচেয়ে গুরুত্বপূর্ণ পর্যটক গন্তব্যগুলির মধ্যে রয়েছে সুরাত থানি প্রদেশের কো সামুয়ি এবং কো ফা নগান দ্বীপ, চনবুরি প্রদেশের পাট্টায়, ফেতচাবুরি প্রদেশের চা-এম, প্রাচুয়াপ খিরি খান প্রদেশের হু হিন এবং রায়ং প্রদেশের কো সামেট।
আঞ্চলিক বিরোধ
মালয়েশিয়া, থাইল্যান্ড, কম্বোডিয়া এবং ভিয়েতনামের মধ্যে থাইল্যান্ড উপসাগরের বেশ কিছু অঞ্চল নিয়ে বিরোধ রয়েছে। মালয়েশিয়ার ও থাইল্যান্ড যৌথভাবে বিতর্কিত অঞ্চলগুলোর উন্নয়ন ঘটাতে সম্মত, যার মধ্যে কো ক্র এবং কো লসিন দ্বীপ রয়েছে। থাইল্যান্ড উপসাগরীয় অঞ্চলে কম্বোডিয়া ও ভিয়েতনাম-এর মধ্যে দীর্ঘস্থায়ী বিতর্ক প্রধানত কম্বোডিয়া উপকূলে অবস্থিত ফু কুইক বা কোহ ট্রাল দ্বীপকে কেন্দ্র করে। কম্বোডিয়া ৪৮,০০০ বর্গ কিলোমিটার (১৯,০০০ বর্গ মাইল) বালুচর এলাকা নিজের বলে দাবি করে।
কইতর পোয়া
কইতর পোয়া (বৈজ্ঞানিক নাম: Johnius coitor) (ইংরেজি: coitor croaker) হচ্ছে Sciaenidae পরিবারের Johnius গণের একটি স্বাদুপানির মাছ।
বিস্তৃতি
এই মাছ ইন্দো- পশ্চিম প্রশান্ত মহাসাগর, বাংলাদেশ, মায়ানমার, থাইল্যান্ড, মালয়েশিয়া, ইন্দোনেশিয়া, নেপাল, সিঙ্গাপুর এবং ভারতে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
নামাঙ্কিত বিক্রিয়া
নামাঙ্কিত বিক্রিয়া হল রাসায়নিক বিক্রিয়া যার নাম এর আবিষ্কারক/আবিষ্কারকসমূহের নামে রাখা হয়। জনপ্রিয় কিছু নামাঙ্কিত বিক্রিয়া হুল উর্টজ বিক্রিয়া, ক্লেইজেন ঘনীভবন বিক্রিয়া, ফ্রিডেল ক্র্যাফটস অ্যাসাইলেশন, ডায়েলস-অ্যাল্ডার বিক্রিয়া ইত্যাদি। হাজারো জৈব বিক্রিয়ার মধ্যে শ'খানেক জনপ্রিয় বিক্রিয়াই নামাঙ্কিত। এইসব বিক্রিয়াসমূহের উপর অনেক বইও লেখা হয়েছে।  রসায়নের বিশ্বকোষ মার্ক ইনডেক্সেও নামাঙ্কিত বিক্রিয়াসমূহ নিয়ে পৃথক সূচী আছে।
বিংশ শতকে জৈব রসায়নের ক্রমান্নয়ন ঘটতে থাকে এবং সেই সাথে রসায়নবিদগণ সাংশ্লেষিক ক্ষেত্রে গুরুত্বপূর্ণ বিক্রিয়াসমূহের নাম তাদের আবিষ্কারক/দের নামে রাখতে শুরু করেন। কিছু ক্ষেত্রে নামটা নিছকই সাংকেতিক। কিছু বিক্রিয়ার ক্ষেত্রে আদৌ সেই বিজ্ঞানী এই বিক্রিয়া আবিষ্কারই করেননি। পুমারের পুনর্বিন্যাস, পিনিকের জারণ এবং বির্চ বিজারণ বিক্রিয়া এর মধ্যে উল্লেখযোগ্য।
যদিও বিক্রিয়ার কৌশল কিংবা বিক্রিয়ক-উৎপাদ দেখে বিক্রিয়ার নামকরণের পন্থা রয়েছে (যেমন ইউপ্যাক নোমেনক্লেচার ফর ট্রান্সফর্মেশনস), তবুও বর্ণনাত্মক বিক্রিয়াসমূহের ক্ষেত্রে বিক্রিয়ার কোনো একটি নির্দিষ্ট নামই অধিক কার্যকর।
লুইজ গুস্তাভো
লুইজ গুস্তাভো দিয়াস (জন্ম: ২৩ জুলাই, ১৯৮৭) পিন্দামোহানগাবায় জন্মগ্রহণকারী বিশিষ্ট ব্রাজিলীয় ফুটবলার। ব্রাজিল ফুটবল দলে খেলার পাশাপাশি জার্মানির বুন্দেসলিগা ক্লাব ভিএফএল উল্ফসবার্গে রক্ষণাত্মক মধ্যমাঠের খেলোয়াড় হিসেবে খেলছেন। মূলতঃ লেফট ব্যাক হিসেবে খেলোয়াড়ী জীবন শুরু করলেও জার্মানিতে অধিকাংশ খেলাতেই রক্ষণভাগের মধ্যমাঠে তাকে খেলতে দেখা যায়। এছাড়াও, সেন্টার ব্যাকে তিনি সমানে তার ক্রীড়াশৈলী প্রদর্শন করে চলেছেন।
জ্যোতিষচন্দ্র জোয়ারদার
সংক্ষিপ্ত জীবনী
জ্যোতিষচন্দ্র জোয়ারদারের জন্ম ১৯০৫ খ্রিস্টাব্দের ২০ এপ্রিল ব্রিটিশ ভারতের অধুনা  বাংলাদেশের ময়মনসিংহে। অত্যন্ত মেধাবী ও কৃতি ছাত্র ছিলেন তিনি। আইএসসি পাশের পর তিনি ঢাকা বিশ্ববিদ্যালয় হতে পদার্থ বিজ্ঞানে  সাম্মানিকসহ  বিএসসি ও  এমএসসি পাশ করেন। তিনি  বিশ্ববিশ্রুত বিজ্ঞানী অধ্যাপক  সত্যেন্দ্রনাথ বসুর অত্যন্ত প্রিয় ছাত্র ছিলেন। তবে ছাত্রাবস্থাতেই বিপ্লবী  হেমচন্দ্র ঘোষের সংস্পর্শে এসে  বেঙ্গল ভলেন্টিয়ার্সে যোগ দেন। ১৯২৮ খ্রিস্টাব্দে ভারতের জাতীয় কংগ্রেসের কলকাতা অধিবেশনে মেজর সত্য গুপ্তের মাধ্যমে সুভাষচন্দ্র বসুর সঙ্গে তার পরিচয় ঘটে। ১৯৩০ খ্রিস্টাব্দের ২৯ আগস্ট লোম্যান হত্যার ঘটনায় প্রথম কারারুদ্ধ হন। কলকাতার রাইটার্স বিল্ডিং-এ,(বর্তমানে বিবাদী বাগে অবস্থিত মহাকরণ) অলিন্দ যুদ্ধের পরিকল্পনাকারী  নিকুঞ্জ সেনের সহযোগী ছিলেন। সুভাষচন্দ্রের একনিষ্ঠ অনুরাগী তিনি ফরওয়ার্ড ব্লকের অন্যতম কর্ণধার ছিলেন। সুভাষের মহানিষ্ক্রমণের সময়ও তিনি কারাবন্দী হন। এভাবে বিভিন্ন সময়ে নানা অভিযান ও আন্দোলনে যোগ দিয়ে তিনি চৌদ্দ বৎসর কারাবাস করেন।
লুইজ গুস্তাভো
আন্তর্জাতিক ফুটবলে অংশগ্রহণ
১০ আগস্ট, ২০১১ তারিখে ব্রাজিল দলের পক্ষে আন্তর্জাতিক ফুটবলে অভিষেক ঘটে গুস্তাভো’র। প্রীতি খেলায় দ্বিতীয়ার্ধে অতিরিক্ত খেলোয়াড়রূপে জার্মানির বিপক্ষে মাঠে নামেন তিনি। ২০১৩ সালের ফিফা কনফেডারেশন্স কাপে ব্রাজিলীয় কোচ লুইজ ফেলিপে স্কলারির ব্রাজিল দলের অন্যতম সদস্য ছিলেন তিনি। পুরো ৯০ মিনিট খেলেছিলেন তিনি। এস্তাদিও দো মারাকানায় অনুষ্ঠিত কনফেডারেশন্স কাপের ফাইনালে তৎকালীন বিশ্ব চ্যাম্পিয়ন স্পেন দলকে ৩-০ গোলে হারিয়েছিল ব্রাজিল দল। ৭ সেপ্টেম্বর, ২০১৩ তারিখে প্রীতি খেলায় অস্ট্রেলিয়ার বিপক্ষে তিনি তার প্রথম গোলটি করেন। ২০১৪ সালে নিজ দেশ ব্রাজিলে অনুষ্ঠিত ফিফা বিশ্বকাপে খেলা থেকে সাময়িক বহিষ্কারাদেশ লাভ করেন তিনি।
জ্যোতিষচন্দ্র জোয়ারদার
সংক্ষিপ্ত জীবনী
সুভাষচন্দ্রের ভাবাদর্শে সামনে রেখে তিনি পরবর্তীতে কর্মপ্রবাহ জারি রাখেন নিশান পত্রিকা প্রকাশ ও 'সুভাষ সংস্কৃতি পরিষদ' গঠনের মাধ্যমে। সুভাষ সংস্কৃতি পরিষদের প্রতিষ্ঠাতা,পরামর্শদাতা ও সংগঠক ছিলেন তিনি। তার ব্যক্তিগত অভিজ্ঞতা, বিজ্ঞানীমন ও দৃষ্টিকোণে সুভাষচন্দ্রকে ব্যাখ্যা করেছেন নানা রচনায়। অন্যায়ের সঙ্গে আপোষ না করে দেশবাসীকে দাসত্ব ও বন্ধনদশা থেকে মুক্ত করে পূর্ণ স্বাধীনতা অর্জনের আর মানুষের মর্যাদা প্রদানের কথা ব্যক্ত করতেন। জ্যোতিষচন্দ্র জোয়ারদার তার রচনা সমগ্রে সুভাষচন্দ্রের মূল কথাগুলিকে বিশ্লেষণ করে পূর্ণ স্বাধীনতা ও মানুষের মর্যাদা রক্ষায় চারটি স্তম্ভের কথা উল্লেখ করেছেন। সেগুলি ছিল - অর্থাৎ এই চারটি স্তম্ভ রক্ষিত হলে সুভাষবাদেই সর্বকালের সর্বমানবের জীবনের লক্ষ্য ও অধিকার অর্জন সম্ভব।
লুইজ গুস্তাভো
ব্যক্তিগত জীবন
ক্যাথলিক ধর্মাবলম্বী গুস্তাভো মন্তব্য করেছেন যে, তিনি নিয়মিত বাইবেল পাঠ করেন ও প্রতিদিন দুইবার প্রার্থনা করেন। তার মেয়ে বান্ধবী মিলেনে’র সাথে ২৫ ডিসেম্বর, ২০১০ তারিখে ব্রাজিলের ছুটির দিনে বাগদান কার্য সম্পন্ন হয়। তার মা তাকে ভীষণভাবে উদ্দীপনা যুগিয়েছেন। কারণ তার স্বপ্ন ছিল গুস্তাভোকে খেলোয়াড় হিসেবে সফলকাম হবে। কিন্তু তার মা ১৬ বছর বয়সী গুস্তাভোকে রেখে মৃত্যুবরণ করেন।
জ্যোতিষচন্দ্র জোয়ারদার
সংক্ষিপ্ত জীবনী
১৯৫২ খ্রিস্টাব্দের জ্যোতিষচন্দ্র প্রথম পশ্চিমবঙ্গ বিধান সভার সদস্য নির্বাচিত হন। বিগত দিনের নানা কারণে তার শ্রবণ শক্তির সমস্যা হয়েছিল এবং শেষের দিকে তিনি সম্পূর্ণ বধির হয়ে যান। অকৃতদার অগ্নিযুগের বিপ্লবী জ্যোতিষচন্দ্র জোয়ারদার ১৯৮৩ খ্রিস্টাব্দের ২২ সেপ্টেম্বর কলকাতায় প্রয়াত হন।
ডোঙ্গরগাঁও
ডোঙ্গরগাঁও (Dongargaon) ভারতের ছত্তিসগড় রাজ্যের রাজনন্দগাঁও জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৪ মিটার (৯৯৭ ফুট)।
জনসংখ্যার উপাত্ত
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে দঙ্গারগাঁও এর সাক্ষরতার হার বেশি।
হাপি (দেবতা)
প্রাচীন মিশরীয় ধর্মে হাপি ছিলো নীল নদের বার্ষিক বন্যার দেবতা। নদীর তীরে বন্যার ফলে জমে থাকা পালি মিশরীয়দের শস্য ফলানোর সুযোগ করে দিয়েছিল। হাপি মিশরীয়দের মধ্যে ব্যাপক পূজিত হতো এবং তার বেশ কয়েকটি উপাধি ছিল। "মার্শেসের মাছ ও পাখির প্রভু" এবং "উদ্ভিদ উদ্ভাবনে নদী আনয়নের প্রভু" তার মধ্যে অন্যতম। হাপিকে সাধারণত বড় একটি পেট এবং বড় বুকের স্তনওয়ালা অ্যান্ড্রোজাইনাস রূপে দেখানো হয়, যার পরনে একটি লেংটি এবং ঐষ্টিক মেকি দাড়ি থাকে।
পুরাণ
নীল নদের বার্ষিক বন্যাকে কখনো কখনো "হাপির আগমন" বলা হতো। যেহেতু এই বন্যা মরুভূমি অঞ্চলে উর্বর মাটি সরবরাহ করতো, তাই হাপিকে উর্বরতার প্রতীক বিবেচনা করা হতো। তাঁর বৃহৎ নারীসুলভ স্তন ছিলো, কারণ তিনি বলেছিলেন যে তিনি উঁচুমানের পুষ্টিকর ফসল আনবেন। উর্বর প্রকৃতির কারণে তাকে মাঝে মধ্যে "দেবতাদের জনক" হিসাবে বিবেচনা করা হত। পাশাপাশি তাকে একজন যত্নশীল পিতা হিসাবেও বিবেচনা করা হতো এজন্য যে তিনি বিশ্বজগতকে সুশৃঙ্খল ও সংগত ব্যবস্থায় বিশ্বজগতের ভারসাম্য বজায় রাখতে সহায়তা করছেন। তিনি আসওয়ানের নিকটবর্তী নীল নদের উৎসস্থ একটি গুহায় বাস করতেন বলে ধারণা করা হতো। হাপির অনুরাগী ধর্মীয় গোষ্ঠীটি মূলত এলিফ্যান্টাইন নামে প্রথমে পরিচিত ছিল। তাঁর পুরোহিতরা বার্ষিক বন্যার স্থির মাত্রায় প্রবাহ নিশ্চিত করতে বিভিন্ন আচার অনুষ্ঠানে জড়িত ছিলো। এলিফ্যান্টাইনে পরিমাপকারী অফিসিয়াল ডিভাইস নাইলোমিটার দিয়ে পর্যবেক্ষণ করে বন্যার মাত্রা সম্পর্কে ভবিষ্যদ্বাণী করতো কিন্তু হাপির পুরোহিতরা এই নাইলোমিটার তদারকি নিয়ে বেশ উদ্বিগ্ন ছিলেন।
হাপিকে নীল নদের দেবতা হিসাবে বিবেচনা করা হয়নি, কেবল নীল নদের বন্যার ঘটনার জন্যই তাকে দায়ী বিবেচনা করা হত। তাকে পৃথিবীর মিশরীয় দেবতা "গেবের" বন্ধু এবং শস্যের দেবতা "নেপারের" প্রভু হিসাবেও বিবেচনা করা হতো।
অর্থনৈতিক উন্নয়ন
সংযোগ=//upload.wikimedia.org/wikipedia/commons/thumb/8/8d/Transport_Development_Pathways.png/220px-Transport_Development_Pathways.png|থাম্ব সরকারি খাতে অর্থনীতির অধ্যয়নে, অর্থনৈতিক ও সামাজিক উন্নয়ন হল এমন একটি প্রক্রিয়া যার মাধ্যমে একটি জাতি, অঞ্চল, স্থানীয় সম্প্রদায় বা কোনও ব্যক্তির অর্থনৈতিক কল্যাণ ও জীবনযাত্রার মান লক্ষ্য ও উদ্দেশ্য অনুসারে উন্নত করা।
প্রত্যয়টি বিংশ ও একবিংশ শতাব্দীতে প্রায়শই ব্যবহৃত হয়েছে, তবে ধারণাটি পাশ্চাত্যে অনেক বেশি সময় ধরে বিদ্যমান রয়েছে। "আধুনিকীকরণ", "পশ্চিমাকরণ" এবং বিশেষ করে "শিল্পায়ন" অন্যান্য প্রত্যয় যা প্রায়ই অর্থনৈতিক উন্নয়ন নিয়ে আলোচনা করার সময় ব্যবহৃত হয়। ঐতিহাসিকভাবে, অর্থনৈতিক উন্নয়ন নীতিমালা শিল্পায়ন ও অবকাঠামোর উপর দৃষ্টি নিবদ্ধ করে; ১৯৬০-এর দশক থেকে এটি ক্রমবর্ধমানভাবে দারিদ্র্য হ্রাসের দিকে মনোনিবেশ করেছে।
বাস্তবিকপক্ষে অর্থনৈতিক উন্নয়ন হল মানুষের কল্যাণের লক্ষ্যে একটি নীতিগত হস্তক্ষেপ, অর্থনৈতিক প্রবৃদ্ধি হল বাজার উৎপাদনশীলতার ও জিডিপি বৃদ্ধির প্রপঞ্চ; অর্থনীতিবিদ অমর্ত্য সেন অর্থনৈতিক প্রবৃদ্ধিকে "অর্থনৈতিক উন্নয়ন প্রক্রিয়ার একটি দিক" হিসেবে বর্ণনা করেছেন। অর্থনীতিবিদরা প্রাথমিকভাবে বৃদ্ধির দিক এবং বৃহত্তর অর্থনীতির উপর মনোনিবেশ করেন, যেখানে সম্প্রদায়ের অর্থনৈতিক উন্নয়নের গবেষকরা নিজেদের আর্থ-সামাজিক উন্নয়ন নিয়েও উদ্বিগ্ন।
সংজ্ঞা এবং পরিভাষা
অর্থনৈতিক উন্নয়নের সুনির্দিষ্ট সংজ্ঞা প্রতিদ্বন্দ্বিতা করা হয়েছে: বিংশ শতাব্দীর অর্থনীতিবিদরা উন্নয়নকে প্রাথমিকভাবে অর্থনৈতিক প্রবৃদ্ধির পরিপ্রেক্ষিতে দেখেছিলেন, সমাজবিজ্ঞানীরা পরিবর্তে পরিবর্তন ও আধুনিকীকরণের বৃহত্তর প্রক্রিয়ার উপর জোর দিয়েছিলেন। উন্নয়ন ও নগর অধ্যয়ন পণ্ডিত কার্ল সিডম্যান অর্থনৈতিক উন্নয়নকে "একটি সম্প্রদায় বা অঞ্চলের জন্য উন্নত ও বিস্তৃতভাবে ভাগ করা অর্থনৈতিক কল্যাণ ও জীবনযাত্রার মান তৈরি করতে ভৌত, মানবিক, আর্থিক ও সামাজিক সম্পদ তৈরি এবং ব্যবহার করার একটি প্রক্রিয়া" হিসাবে বর্ণনা করেছেন। ড্যাফনে গ্রিনউড এবং রিচার্ড হল্ট অর্থনৈতিক উন্নয়ন থেকে অর্থনৈতিক প্রবৃদ্ধিকে আলাদা করেছেন এই ভিত্তিতে যে অর্থনৈতিক উন্নয়ন হল "একটি সম্প্রদায়ের মধ্যে ব্যক্তিদের জীবনযাত্রার সামগ্রিক মানকে ব্যাপকভাবে ভিত্তিক ও টেকসই বৃদ্ধি" এবং মাথাপিছু আয়ের মতো প্রবৃদ্ধির পরিমাপ অগত্যা জীবন মানের উন্নতির সাথে সম্পর্কযুক্ত নয়। অর্থনৈতিক উন্নয়ন একটি বিস্তৃত ধারণা এবং এর গুণগত মাত্রা রয়েছে।অর্থনৈতিক উন্নয়ন বলতে বোঝায় অর্থনৈতিক প্রবৃদ্ধি এবং কিছু গুরুত্বপূর্ণ পরিবর্তনের প্রগতিশীল পরিবর্তন যা জনগণের কল্যাণ নির্ধারণ করে যেমন: স্বাস্থ্য, শিক্ষা।আইওয়া বিশ্ববিদ্যালয়ের সেন্টার ফর ইন্টারন্যাশনাল ফিন্যান্স অ্যান্ড ডেভেলপমেন্ট বলেছে যে: যদিও ধারণাটির উৎপত্তি অনিশ্চিত, কিছু পণ্ডিত যুক্তি দেন যে, উন্নয়ন পুঁজিবাদের বিবর্তন ও সামন্তবাদের অবসানের সাথে ঘনিষ্ঠভাবে জড়িত। অন্যরা এটিকে উত্তর-ঔপনিবেশিক রাষ্ট্রের সাথে যুক্ত করে।
ম্যানসেল এবং ওয়েহন আরও বলেন যে দ্বিতীয় বিশ্বযুদ্ধের পর থেকে অ-অনুশীলনকারীদের দ্বারা অর্থনৈতিক উন্নয়ন বোঝা গেছে অর্থনৈতিক প্রবৃদ্ধির সাথে জড়িত, অর্থাৎ মাথাপিছু আয় বৃদ্ধি, এবং শিল্পোন্নত দেশগুলির সমতুল্য জীবনযাত্রার মান অর্জন। অর্থনৈতিক উন্নয়নকে একটি স্থির তত্ত্ব হিসাবেও বিবেচনা করা যেতে পারে যা একটি নির্দিষ্ট সময়ে একটি অর্থনীতির অবস্থা নথিভুক্ত করে। শুমপিটার এবং ব্যাকহউস (২০০৩) এর মতে, অর্থনৈতিক তত্ত্বে নথিভুক্ত করার জন্য এই ভারসাম্যের অবস্থার পরিবর্তনগুলি শুধুমাত্র বাইরে থেকে আগত মধ্যবর্তী কারণগুলির কারণে হতে পারে।
প্যারেডোলিয়া
প্যারেডোলিয়া হলো একটি সংবেদনশীল উদ্দীপনায় আপাতদৃষ্টিতে কোনো উল্লেখযোগ্য বা বিশেষ নিদর্শন খুঁজে পাওয়া যেখানে আসলে সেই উদ্দীপনাটি প্যাটার্নহীন ও এলোমেলো।
প্যারেডোলিয়া সাধারণত দৃষ্টিমান উদ্দীপনার প্রাসঙ্গে উল্লেখ করা হয়, যেমন একটি দ্ব্যর্থক দৃশ্যে কোনো পরিচিত ব্যাক্তির মুখ দেখতে পাওয়া, তবে এরুপ ঘটনা যেকোনো ধরণের উদ্দীপনার ক্ষেত্রেই উপস্থিত থাকতে পারে। উদাহরণস্বরুপ, পরবর্তী মৌখিক উদ্দীপনার ক্ষেত্রে অপ্রাসঙ্গিক শব্দের সাথে এর কারণে সেই মৌখিক উদ্দীপনার অর্থ ভিন্নভাবে উপলব্ধি করা উল্লেখ্যযোগ্য।
right|thumb|মঙ্গলে সাইডোনিয়া এলাকার একটি চূড়ার চিত্র। মুখের মত দৃশ্যমান ছবিটি উপলব্ধি করা বা না করার সত্য নির্ভর করে দ্রষ্টার কোণের উপর, উল্লেখ্য কোণ থেকে এরুপ উপলব্ধি করা গেলেও অন্যান্য কোণ থেকে মুখটি উপলব্ধি করা যায় না। যেহেতু প্যাটার্নহীন দৃশ্যে অর্থাৎ একরুপ সংবেদনশীল উদ্দীপনায় একটি বিশেষ নিদর্শন উপলব্ধি করা যাচ্ছে, সেহেতু এ ঘটনাটি প্যারেডেলিয়ার একটি উদাহরণ। ছবিটি ১৯৭৬ সালে ভাইকিং-১ থেকে তোলা।
এটি সম্ভাব্য যে প্যারেডেলিয়া এবং এর সাথে সম্পর্কযুক্ত একটি ধারণা,, প্রাচীন সভ্যতার রুপধারণে বিশেষ প্রভাব ফেলেছে।
ব্যুৎপত্তি
প্যারেডোলিয়া শব্দটি para (παρά, "পাশে, পাশাপাশি, পরিবর্তে", ত্রুটিপূর্ণ বা ভুল কিছু অর্থ এই প্রেক্ষাপটে) এবং বিশেষ্য eidōlon (εἴδωλον, "চিত্র, গড়ন, আকৃতি" ) এ দুটি গ্রীক শব্দ থেকে এসেছে। এভাবে প্যারেডোলিয়া শব্দটি মানুষের দ্ব্যর্থক উদ্দীপনায় প্যাটার্ন, চিত্র বা অন্য অর্থশীল তথ্য হিসেবে উপলব্ধি করার প্রবণতাকে চিহ্নিত করে।
ব্যাখ্যা
প্যারেডোলিয়ার একটি বিশেষ ক্ষেত্র বিভিন্ন দৃষ্টিসংক্রান্ত উদ্দীপনাকে চেহারা হিসেবে বিবেচনা করা। মাধ্যমে মস্তিশকের ক্রিয়া বিশ্লেষণ করে দেখা গেছে যে, মুখের মত মনে হওয়া বস্তুগুলোকে আসল মুখ থেকে আলাদাভাবে বিবেচনা করার কর্মক্ষমতা সাধারণত সবচেয়ে বেশি হয় সেই বস্তু দৃষ্টিতে আসার প্রায় ১৬০ মিলিসেকেন্ড পর।
আরেকটি তথ্য উঠে এসেছে গবেষণায়, অন্যান্য সচরাচর বস্তু এতক্ষণ স্থায়ি বিভ্রম তৈরী করে না। মুখাবয়বকে খুব সহজে খুঁজে পায় আমাদের মস্তিষ্ক। মস্তিষ্কের চেতনা ও মনের আবেগীয় প্রক্রিয়া শুরু হওয়ার আগেই এটি ঘটে যায়। একারণে স্টিকফিগারের এত সরলতা সত্ত্বেও আমরা খুব সহজে এর থেকে এর ভাব(mood) চিহ্নিত করে ফেলি। মন খারাপ নাকি হাসিখুশি ভাব এটা আঁকার জন্য কখনোই শিল্পীর পর্যায়ের অঙ্কন দরকার হয় না। এই বলিষ্ঠ ও সূক্ষ্ণ ক্ষমতা সহজেই দৃষ্টিগত উদ্দীপনা থেকে মানসিক অবস্থার ব্যাপারে জ্ঞাত হতে পারে এমন ব্যাক্তির পক্ষে প্রাকৃতিক নির্বাচনের ফলাফল হিসেবে ধরা হয়।
শিল্পকর্ম
লিওনার্দো দ্য ভিঞ্চির মতে, প্যারেডোলিয়া হচ্ছে রঙশিল্পীদের কাছে একটি উপকরণের মত। "যদি অনেক দাগওয়ালা কোনো দেয়ালের দিকে তাকাও যেখানে আছে বিভিন্ন পাথরের মিশেল, যদি কোনো দৃশ্য আবিষ্কার করতে যাও পাহাড়, নদী, পাথর, গাছ, সমভূমি, প্রশস্ত উপত্যকা আর পাহাড়ে ছাওয়া প্রতিচ্ছবিতে পাবে সেই দৃশ্য।"
ধর্মীয়
ধর্মীয় অনুভূতির সাথে জড়িত অনেকগুলো ঘটনা রয়েছে ধর্মীয় চিত্র ও দৃশ্যপট কল্পনায়। বেশি ঘটে ধর্মীয় মুখচিত্রগুলিকে কল্পনা করতে দেখা। অনেক বেশি কমন যেগুলোঃ যিশুখ্রিস্ট, কুমারী মাতা মেরীর ছবি , 'আল্লাহ' শব্দটি ।
কম্পিউটার দর্শন
কম্পিউটার ভিশনেও প্যারেডোলিয়া পৌঁছে গেছে, বিশেষত 'চিত্র চিহ্নিতকরণ' (Image Recognition) প্রোগ্রামগুলোয়, যার মাধ্যমে কম্পিউটার দিয়ে কৃত্রিমভাবে বৈশিষ্ট্যগুলো চিহ্নিত করা যায়। কৃত্রিম বুদ্ধিমত্তার নেটওয়ার্ক গঠনে এই প্রোগ্রামটি কম্পিউটারকে দেখতে সাহায্য করে। একই সাথে আরেকটি কাজ হয়ে যায়, আমরা আমাদের চারপাশটা কেমন দেখি আর কম্পিউটার আত্র একটি দৃষ্টিক্ষমতা অর্জনের মাধ্যমে কীভাবে দেখে তা ধরে ফেলা। এমন একটি কম্পিউটার ভিশন প্রোগ্রামের নাম ডিপড্রিম(DeepDream)। গুগলের তৈরী। ডিপড্রিম এর লিংকে গিয়ে আপনি যেকোনো ছবি আপলোড দিলেই আপনাকে ১৫ সেকেন্ডের মধ্যে দেখিয়ে দিবে যন্ত্র সেটা কীভাবে দেখে।
প্রাসঙ্গিক ঘটনা
১৯৭১ সালে কন্সটান্টিন রডিভ 'Breakthrough' নামে একটি বই লিখেন। বিষয়বস্তু ছিল বৈদ্যুতিক কণ্ঠের ঘটনা (electronic voice phenomenon বা EVP) সম্পর্কে তার বিশ্বাস। এই EVP কে শ্রাবণ প্যারেডোলিয়া বলা হয়।
২০০৮ গ্রীষ্মকালীন অলিম্পিকে মুষ্টিযুদ্ধ – সুপার হেভিওয়েট
২০০৮ গ্রীষ্মকালীন অলিম্পিকে সুপার হেভিওয়েট প্রতিযোগিতা ছিল সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা সুপার হেভিওয়েট শ্রেণীভুক্ত হত, যারা ৯১ কিলোগ্রাম (২০০.৬ পাউন্ড) থেকে বেশি ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
২০০৭ বিশ্ব মুষ্টিযুদ্ধ চ্যাম্পিয়নশিপ ও ৯টি মহাদেশীয় যোগ্যতা নির্ণায়ক প্রতিযোগীতার থেকে এই বিভাগে মোট ১৬জন মুষ্টিযোদ্ধা যোগ্যতা অর্জন করে।
সময়সূচী
সমস্ত সময় ‎চীন প্রমাণ সময় (ইউটিসি+৮)
তাজমুল হোসেন
তাজমুল হোসেন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০০৬ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় সুতি বিধানসভা কেন্দ্রের বিধায়ক হিসেবে দায়িত্ব পালন করেছেন।
রানী দুর্গাবতী
রানী দুর্গাবতী (৫ অক্টোবর, ১৫২১ - ২৪ জুন, ১৫৬৪) ১৫৫০ সাল থেকে ১৫৬৪ সাল পর্যন্ত থেকে গন্ডোয়ানার  ক্ষমতাসীন রানী ছিলন । তিনি  চান্দেল রাজা কিরেট রায়ের পরিবারে জন্মগ্রহণ করেন। তিনি কালিঞ্জার দুর্গ ( বান্ডা, উত্তর প্রদেশ ) এ জন্মগ্রহণ করেন। রানী দুর্গাবতীর সাফল্য, সাহস ও পৃষ্ঠপোষকতা তার পূর্বপুরুষ ঐতিহ্য এর গৌরবকে আরও উন্নত করে।
জীবনী
১৫৪৫ খ্রিষ্টাব্দে তিনি বীর নারায়ণ নামে পুত্র সন্তান জন্ম দেন। ১৫৫০ খ্রিষ্টাব্দে দালপত শাহ মারা যান এবং ভীর নারায়ণের অল্প বয়সের কারণে দুর্গাবতী গন্ড রাজত্বের উপপরিবর্তন করেন। দেওয়ান বৌহর আদহার সিমহা এবং মন্ত্রী মান ঠাকুর প্রশাসনকে সফলভাবে ও কার্যকরভাবে পরিচালনার জন্য রানীকে সহায়তা করেছিলেন। রাণী তার রাজধানী সিংহরগড় দুর্গের চৌরগড়ে নিয়ে যান। এটি সাতপুরা পর্বতশ্রেণীতে অবস্থিত সুকৌশলী গুরুত্বপূর্ণ একটি দুর্গ ছিল।
শেরশাহের মৃত্যুর পর সুজাত খান মালওয়া দখল করে এবং ১৫৫৬ সালে তার পুত্র বাজ বাহাদুরের মাধ্যমে উত্তরাধিকারী হন। সিংহাসনে আরোহণের পর, বাজ রাণী দুর্গাবতীতে হামলা চালান কিন্তু আক্রমণটি ব্যর্থ হয়।
১৫৬২ সালে সম্রাট আকবর মালওয়া শাসক বাজ বাহাদুরকে পরাজিত করেন এবং মালওয়া দখল করেন। এবং মুঘল সাম্রাজ্য আধিপত্য তৈরি করেন। ফলস্বরূপ, রাণীর রাজ্যের সীমানা মুঘল সাম্রাজ্য কে স্পর্শ করে।
রানী সমসাময়িক মুগল জেনারেল ছিলেন। উচ্চাভিলাষী খাজা আব্দুল মজিদ আসাফ খান রেওয়া শাসক রামচন্দ্রকে পরাজিত করেন। রানী দুর্গবতীর রাজ্যের সমৃদ্ধি তাকে মুগ্ধ করেছিল এবং মুঘল সম্রাট আকবরের কাছ থেকে অনুমতি নেওয়ার পর তিনি রানীর রাজ্যকে আক্রমণ করেন। মুগল আক্রমণের এই পরিকল্পনা আকবরের সম্প্রসারণবাদ ও সাম্রাজ্যবাদের অংশ ছিল।
আসাফ খানের আক্রমণ সম্পর্কে রানী যখন শুনেছিলেন, তখন তিনি তার রাজ্যের প্রতিরক্ষা করার সিদ্ধান্ত নিয়েছিলেন। যদিও তার দেওয়ান বৌহর আধার সিমহ মুগল বাহিনীর শক্তি তুলে ধরেছিলেন। রানী মনে করতেন, অসম্মানদায়ক জীবনযাপন করার চেয়ে সম্মানজনকভাবে মৃত্যুবরণ করা ভালো।
একটি প্রতিরক্ষামূলক যুদ্ধে লড়াই করার জন্য, তিনি নারায়ণে গিয়েছিলেন। একদিকে পাহাড়ী অঞ্চলে এবং দুই পাশে গৌড় ও নর্মদা নদীর মধ্যে অবস্থিত। এটি ছিল মুঘল প্রশিক্ষিত এবং আধুনিক অস্ত্রের সৈন্যদের সাথে অসম যুদ্ধ এবং রানি দুর্গবতীর পাশে পুরাতন অস্ত্র নিয়ে কয়েকজন অপরিচিত সেনা ছিল। যুদ্ধে তার ফৌজদার অর্জুন দাস মারা যান এবং রানী নিজেকে প্রতিরক্ষা করার সিদ্ধান্ত নিয়েছিলেন। শত্রু উপত্যকায় প্রবেশ হিসাবে, রানীর সৈন্য তাদের আক্রমণ। উভয় পক্ষের কিছু লোক মারা যায় কিন্তু সংখ্যায় রানীর বেশি সেনা মারা যায়।
এই পর্যায়ে রানী তার পরামর্শদাতাদের সাথে তার কৌশল পর্যালোচনা করেছিলেন। তিনি রাতে শত্রুদের আক্রমণ করতে চেয়েছিলেন কিন্তু তাদের লেফটেন্যান্টরা তার সে পরামর্শ গ্রহণ করে নি। পরের দিন সকালে আসফ খান বড় বন্দুক এনেছিলেন। রানী তার হাতি সর্মানে রাস্তায় এসে যুদ্ধের জন্য এলেন। তার ছেলে বীর নারায়ণও এই যুদ্ধে অংশ নেন। তিনি মুগল সেনাকে তিনবার পিছনে যেতে বাধ্য করেছিলেন কিন্তু শেষ পর্যন্ত তিনি আহত হন এবং নিরাপদে স্থানান্তরিত হন। যুদ্ধের সময় রানীও তার কানের কাছে একটি তীরর আঘাতে আহত হন। আরেকটি তীর তার ঘাড়ে বিধে এবং তিনি তার জ্ঞান হারান। চেতনা ফিরে পেয়ে তিনি বুঝতে পেরেছিলেন যে পরাজয় অবসম্ভাবি । তার মাহুত তাকে যুদ্ধক্ষেত্র ছেড়ে চলে যাওয়ার পরামর্শ দিয়েছিলেন কিন্তু তিনি প্রত্যাখ্যান করেন এবং ২৪ জুন, ১৫৬৪ তারিখে নিজেকে আত্তহুতি দেন। তার শহীদ দিবস (২৪ জুন ১৫৬৪) আজও ভারতে "বলিদান দিবস" হিসাবে স্মরণ করা হয়। alt=Painting of a soldier preparing for battle|ডান|থাম্ব|250x250পিক্সেল| রাণী দুর্গবতী নারায়ণীর যুদ্ধের প্রস্তুতি নিচ্ছেন; জহলপুরের শহীদ-স্মারক বিহার রামমোহন সিংহের ফ্রেস্কো
উত্তরাধিকার
১৯৮৩ সালে মধ্যপ্রদেশ সরকার তার স্মৃতিতে জব্বলপুর বিশ্ববিদ্যালয়ের নাম রানী দুর্গাবতী বিশ্ববিদালয় নামে নামকরণ করেন। ভারত সরকার ২৪ জুন, ১৯৮৮ তারিখে তার মৃত্যু স্মরণে একটি ডাক-স্ট্যাম্প জারি করে। জাবালপুর জংশন থেকে জম্মুগামী ট্রেন রাণীর নামে দুর্গাবতী এক্সপ্রেস (১১৪৪৯/১১৪৫০) নামে পরিচিত।
সীসারাম সিং
সীসারাম সিং (c. ১৯৪৫ – ২৯ ডিসেম্বর ২০১৯) ভারতের উত্তরপ্রদেশের একজন রাজনীতিবিদ ছিলেন যিনি বহুজন সমাজ পার্টির রাজনীতির সাথে যুক্ত ছিলেন। তিনি উত্তরপ্রদেশ বিধানসভার একজন বিধায়ক ছিলেন।
জীবনী
সীসারাম সিং ২০০৭ সালে নাজিবাবাদ থেকে উত্তরপ্রদেশ বিধানসভার বিধায়ক হিসেবে নির্বাচিত হয়েছিলেন। তিনি স্নাতক পর্যন্ত পড়ালেখা করেছিলেন।
সীসারাম সিং ২০১৯ সালের ২৯ ডিসেম্বর প্রয়াত হন।
সুপৌল জেলা
সুপৌল জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সুপৌল। সুপৌল জেলা বিহারের কোশী বিভাগের অন্তর্গত। ১৯৯১ সালের ১৪ মার্চ সহরসা জেলা ভেঙে এই জেলা গঠিত হয়।
ভূগোল
সুপৌল জেলার আয়তন । এই জেলার আয়তন আন্টার্কটিকার আনভারস দ্বীপের আয়তনের সমান।
সুপৌল জেলার উত্তর দিকে নেপাল রাষ্ট্র; পূর্ব দিকে অররিয়া জেলা; দক্ষিণ দিকে মাধেপুরা ও সহরসা জেলা এবং পশ্চিম দিকে মধুবনী জেলা অবস্থিত।
কোশী নদী এই জেলার উপর দিয়ে প্রবাহিত। এই নদীতে প্রায়শই বন্যা দেখা দেয়।
বিভাগ
সুপৌল জেলা চারটি মহকুমায় বিভক্ত। যথা: সুপৌল, বীরপুর, ত্রিবেণীগঞ্জ ও নিরমলি। সুপৌল মহকুমা চারটি ব্লকে বিভক্ত। যথা: সুপৌল, কিশানপুর, সরাইগড়-ভাপতিয়াহি ও পিপরা। বীরপুর মহকুমা তিনটি ব্লকে বিভক্ত। যথা: বসন্তপুর, রাঘোপুর ও প্রতাপগঞ্জ। ত্রিবেণীগঞ্জ মহকুমাটি দুটি ব্লকে বিভক্ত। যথা: ত্রিবেণীগঞ্জ ও ছাতাপুর। নিরমলি মহকুমাটি দুটি ব্লকে বিভক্ত। যথা: নিরমলি ও মারুনা।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় সুপৌল জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
কাতারে ইসলাম
কাতার একটি মুসলিম সংখ্যাগরিষ্ঠ দেশ যার রাষ্ট্রধর্ম ইসলাম। ইসলামের সালাফি সংস্করণ হলো দেশে সুন্নি ইসলামের রাষ্ট্রীয় স্পনসর করা ব্র্যান্ড, যা সৌদি আরবের সাথে কাতারকে মুসলিম বিশ্বের দুটি সালাফি রাষ্ট্রের মধ্যে একটি করে তোলে।
ইতিহাস
৭ম শতাব্দীতে ইসলাম সমগ্র আরব অঞ্চলে ছড়িয়ে পড়ে একটি বিস্তৃত সংঘাতের ফলে যার ফলে স্থানীয় আরব পৌত্তলিকদের ইসলামিকরণ হয়। মুহাম্মদ তার প্রথম সামরিক দূত আল-আলা'আ আল-হাদরামিকে বাহরাইনের অঞ্চলের শাসক মুনজির ইবনে সাওয়া আল তামিমির কাছে পাঠান, যেটি কুয়েতের উপকূল থেকে কাতারের দক্ষিণে বিস্তৃত ছিল। ৬২৮ খ্রিস্টাব্দে তাকে ইসলাম গ্রহণের জন্য আমন্ত্রণ জানানো হয় কারণ তিনি তার সময়ের অন্যান্য রাজ্য এবং সাম্রাজ্য যেমন বাইজেন্টিয়াম এবং পারস্যকে আমন্ত্রণ জানান। মুনযির মুহাম্মদকে সাড়া দিয়ে তার ইসলাম গ্রহণের ঘোষণা দেন এবং কাতারের অধিকাংশ অধিবাসী মুসলমান হয়ে যায়, যা কাতারে ইসলামী যুগের সূচনা করে।
সম্ভবত কাতারে কিছু বসতি স্থাপনকারী জনসংখ্যা অবিলম্বে ইসলাম গ্রহণ করেনি। নিনেভের আইজ্যাক ৭ম শতাব্দীর একজন সিরিয়াক খ্রিস্টান বিশপ যাকে কিছু গির্জায় একজন সাধু হিসাবে বিবেচনা করা হয়, তিনি কাতারে জন্মগ্রহণ করেছেন। এই সময়ের অন্যান্য উল্লেখযোগ্য খ্রিস্টান পণ্ডিত যারা বেথ কাত্রায়ে থেকে এসেছেন তাদের মধ্যে রয়েছে দাদিশো কাত্রায়, কাতারের গ্যাব্রিয়েল এবং কাতারের আহোব। ৭ম শতাব্দীর শেষের দিকে বেশিরভাগ খ্রিস্টান হয় ইসলামে ধর্মান্তরিত হয়েছিল বা অন্যত্র চলে গিয়েছিল।
ইসলামের প্রারম্ভিক বছরগুলিতে, কাতারের বাসিন্দারা উগ্র খাওয়ারিজ মতাদর্শের সদস্য ছিল বলে মনে করা হয়। দ্বিতীয় ফিতনার সময়, কাতারি ইবনে আল-ফুজা নামে একজন বিখ্যাত খারিজি কমান্ডার, যিনি সবচেয়ে জনপ্রিয় এবং শক্তিশালী খারিজি নেতা হিসাবে বর্ণনা করা হয়, যিনি খারিজিদের একটি উপ-সম্প্রদায় আজারিকাকে অসংখ্য যুদ্ধে নেতৃত্ব দিয়েছেন। তিনি আমির আল-মুমিনীন উপাধি ধারণ করেন এবং ১০ বছরেরও বেশি সময় ধরে উগ্র আজারিকা আন্দোলনের উপর শাসন করেন। তিনি কাতারের আল খুওয়াইরে জন্মগ্রহণ করেন, যিনি প্রথম পরিচিত খারজাইট মুদ্রাও তৈরি করেছিলেন, যার মধ্যে প্রথমটি ছিল ৬৮৮ বা ৬৮৯ সালে। কাতারের ঐতিহাসিক পতাকাটি ছিল সাদামাটা লাল, যা ঐতিহ্যগতভাবে খারজিট মুসলমানদের দ্বারা ব্যবহৃত লাল ব্যানারের সাথে সামঞ্জস্যপূর্ণ ছিল।
শিক্ষায় ইসলাম
এডুকেশন সিটিতে সেন্টার ফর ইসলামিক লেজিসলেশন অ্যান্ড এথিক্স [সিআইএলই]-এর বাড়িও রয়েছে, একটি থিঙ্ক ট্যাঙ্ক যা ২০১২ সালে প্রতিষ্ঠিত হয়েছিল এবং অক্সফোর্ড বিশ্ববিদ্যালয়ের সুইস রাজনৈতিক দার্শনিক অধ্যাপক তারিক রামাদানের নেতৃত্বে।
বৈজ্ঞানিক আবিষ্কারে ইসলামের ভূমিকাও কাতার ফাউন্ডেশনের আগ্রহের ক্ষেত্র এবং সম্প্রতি বিশিষ্ট সদস্যদের নিয়ে মুসলিম বিজ্ঞানীদের জন্য সোসাইটি প্রতিষ্ঠিত হয়েছে। ২০১০ সালে, ব্লুমসবারি পাবলিশিং এবং কাতার ফাউন্ডেশনের মধ্যে যৌথ উদ্যোগ শুরু হয়, যা তাদের 'সায়েন্স ইন ইসলাম' বইটি প্রকাশ করতে দেখে।
কাতারের ধর্ম মন্ত্রণালয় ফানার, কাতার ইসলামিক কালচারাল সেন্টারকে ইসলামের প্রচার কেন্দ্র হিসেবে ব্যবহার করে। ফানার সংস্কৃতি কেন্দ্র বিভিন্ন সামাজিক, ধর্মীয় ও শিক্ষামূলক কর্মকান্ডের সাথে জড়িত। কাতারের বৃহত্তম মসজিদগুলির মধ্যে একটি থাকার পাশাপাশি, কেন্দ্রটি ধর্মীয় অধ্যয়ন প্রকাশ করে এবং আরবি ও ইসলামের পাঠ প্রদান করে। ফানার সুবিধার মধ্যে ইসলামী সাহিত্য এবং পাণ্ডুলিপি সহ একটি গ্রন্থাগার রয়েছে।
সুন্নি ইসলাম
সুন্নিরা কাতারের মুসলিম জনসংখ্যার সংখ্যাগরিষ্ঠ ৯০% এর উপরে। অধিকাংশ সুন্নি ইসলামের সালাফি ব্যাখ্যা মেনে চলে। দেশটির রাষ্ট্রীয় মসজিদ হলো ইমাম মুহাম্মাদ ইবনে আবদ আল-ওয়াহাব মসজিদ, যেটি সুন্নি পন্ডিত ওয়াহাবি প্রতিষ্ঠিত মুহাম্মদ ইবনে আবদ আল-ওয়াহাবের সম্মানে নামকরণ করা হয়েছে।
শিয়া ইসলাম
কাতারের মুসলিম জনসংখ্যার প্রায় ১০% শিয়ারা। কাতারের বেশ কিছু উল্লেখযোগ্য বণিক পরিবার ঐতিহাসিকভাবে শিয়া। কাতারি শিয়াদের ধর্মীয় স্বাধীনতা দেওয়া হয়েছে এবং কেউ কেউ সরকারি পদে অধিষ্ঠিত হয়েছেন। কাছাকাছি বাহরাইনের শিয়াদের বিপরীতে, কাতারি শিয়াদের একটি অভিন্ন পোষাক, উপভাষা এবং সংস্কৃতি রয়েছে কাতারি সুন্নিদের সাথে। যাইহোক, দেশের অভ্যন্তরে শিয়া ও সুন্নিদের মধ্যে সামান্য পরিমাণে সামাজিক দ্বন্দ্ব রয়েছে। একটি উল্লেখযোগ্য উদাহরণ হল ২০১১ সালে দোহার কাছে কাতারের ইসলামিক মন্ত্রণালয়ের সাথে জড়িত ওহাবি চরমপন্থীদের একটি দল কর্তৃক একটি শিয়া কবরস্থান ভেঙে ফেলার চেষ্টা করা হয়েছে। এই ঘটনার খবর পেয়ে কাতারের আমির হামাদ বিন খলিফা এই প্রচেষ্টার নিন্দা করেছেন এবং সম্মানের চিহ্ন হিসাবে একটি শিয়া জানাজায় যোগ দিয়েছেন।
ডোঙ্গরগড়
ডোঙ্গরগড় (Dongargarh) ভারতের ছত্তীসগঢ় রাজ্যের রাজনন্দগাঁও জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে দোগ্রাগড় শহরের জনসংখ্যা হল ৩৪,৪৪০ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১২% হল ৬ বছর বা তার কম বয়সী।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে দোগ্রাগড় এর সাক্ষরতার হার বেশি।
স্বাস্থ্য বীমা
থাম্ব|ভারতে স্বাস্থ্য বীমা পাওয়ার ছয়টি কারণ স্বাস্থ্য বীমা হচ্ছে ব্যক্তির চিকিৎসা খরচ মেটানোর জন্য করা বীমা । স্বাস্থ্যসেবার সামগ্রিক ঝুঁকি ও স্বাস্থ্য সংক্রান্ত ব্যয়ের আনুমানিক হিসাব অনুযায়ী, একজন বীমাকারী বিভিন্ন ধরনের স্বাস্থ্য বীমা গ্রহণ করতে পারেন, যেমন মাসিক প্রিমিয়াম অথবা পে রোল ট্যাক্স, যা বীমার চুক্তি অনুযায়ী তার স্বাস্থ্য সেবার জন্য জরুরী অবস্থায় চিকিৎসা জন্য প্রয়োজনীয় খরচ যোগাবে । আমেরিকার স্বাস্থ্য সংস্থার মতে, স্বাস্থ্য বীমা হচ্ছে অসুস্থতা কিংবা আহত অবস্থায় প্রাপ্ত চিকিৎসা খরচ । যার ভেতর অন্তর্ভুক্ত রয়েছে দূর্ঘটনার ক্ষতিপূরন, চিকিৎসা খরচ, প্রতিবন্ধিত্ব অথবা দূর্ঘটনাজনিত মৃত্যুর ক্ষতিপূরন প্রদান ।
তুলনা চিত্র
কমনওয়েলথ ফান্ড তাদের বার্ষিক জরিপ, "মিরর, মিরর অন দ্যা ওয়াল" এ অস্ট্রেলিয়া, জার্মানি, ইংল্যান্ড, নিউজিল্যান্ড, কানাডা, আমেরিকা প্রভৃতি দেশের প্রদানকৃত স্বাস্থ্যসেবার তুলনামূলক চিত্র তুলে ধরে এবং এতে দেখা যায় যে, যদিও আমেরিকার স্বাস্থ্যসেবা প্রাপ্তি সবচেয়ে খরচবহুল, কিন্তু তুলনামূলকভাবে অন্য দেশগুলোর চেয়ে কম মানের ।
অস্ট্রেলিয়া
এ দেশটিতে সরকারি স্বাস্থ্য সেবাকে মেডিকেয়ার বলে উল্লেখ করা হয় । এটি বিনামূল্যে হাসপাতালে চিকিৎসা এবং অন্যান্য চিকিৎসা সেবার জন্য সার্বজনীন সেবা নিশ্চিত করে থাকে। বেসরকারি ভাবে স্বাস্থ্য সেবা নিশ্চিত করার জন্য দেশটিতে অনেক বেসরকারি স্বাস্থ্য বীমা প্রতিষ্ঠান রয়েছে ।